AlmaznayaGroza/cyrillic-language-classification huggingface dataset:
Дарёҳои Тоҷикистон

Дарёҳои Тоҷикистон - ҳисоби дарёҳои Тоҷикистон ба 947, дарозии умумии онҳо 28,500 км аст. Иқтидори энергияи дарёҳову кӯлҳои Тоҷикистон - 64 миллион киловат/соатро ташкил медиҳад. == Маълумоти умумӣ == Дарёҳои Тоҷикистон манбаи асосии пуршавии баҳри Арал ба шумор мераванд, оби ҳаёт бахши худро ба кишварҳои дар поёнтар ҷойгиршуда мерасонанд ва пахтакорию гидроэнергетикаро бе онҳо наметавон тасаввур кард. Панҷ, Вахш, Сирдарё, Зарафшон, Кофарниҳон ва Бартанг калонтарин дарёҳои Тоҷикистон мебошанд. Ҳисоби дарёҳои Тоҷикистон ба 947 мерасад, ки дарозии ҳар кадом беш аз 10 км ва дарозии умумии онҳо 28,500 км аст. Тамоми дарёҳои Тоҷикистон ба ҳавзаи баҳри Арал мансубанд. Муҳимтарини онҳо: Панҷ, Вахш, Амударё, Сирдарё, Зарафшон, Кофарниҳон, Аличур (дарёи Ғунд), Бартанг, Яхсу, Фондарё, Шинг, Искандар, Хоҷабқирғон, Оқсу, Ширинсоӣ, Қизилсу, Исфара ва ғайраҳо. Дарёҳои Тоҷикистон захираҳои бузурги энергияи обӣ доранд. Иқтидори энергияи дарёҳову кӯлҳои кишварамон 64 миллион киловаттро ташкил медиҳад. 1. Ҳавзаи дарёи Норин, сарчашмаи асосии Сирдарё буда, захираи обии худро аз Тиёншони Марказӣ ҷамъ меоварад. 2. Водии Фарғона, аз кӯҳҳои атроф зиёда аз 100 дарёву дарёҳои хурд ҷорӣ мешаванд, вале бештари онҳо то Сирдарё ҷорӣ намешаванд. 3. Тиёншони Ғарбӣ, дарёҳои Охангарон,Чирчик, Арис ҷорӣ мешаванд. 4. Ҷануби Ғарбии нишебии каторкӯҳҳои Қаратоғ (Каратоу). Бояд кайд кард, ки қисми шимолии ҳавзаи Сирдарё дар минтақаи иқлимии муътадил, қисми ҷанубиаш дар минтақаи иқлими субтропикию континенталӣ ҷойгир мебошад. Аз лиҳози маъмурӣ Сирдарё аз ҳудуди 4 ҷумҳурӣ мегузарад: Қирғизистон, Узбекистон, Тоҷикистон ва Қазоқистон. Ё худ: • Ҳавзаи дарёи Норин, қаторкӯҳҳои Чатколу Фарғона, қисми шимолии нишебиҳои қаторкӯҳҳои Туркистону Олой ба Қирғизистон мансубанд. • Қисми марказии водии Фарғона,ҳавзаи дарёҳои Чодак, Оҳангарон ва Пскем ба Узбекистон мансубанд. • Қисми ҷанубии нишебиҳои қаторкӯҳҳои Қурама, қисми шимолии нишебиҳои қаторкӯҳҳои Туркистон ба Тоҷикистон мансубанд. • Ҳамаи дарёи Арис, ҷануби-ғарбии нишебиҳои қаторкӯҳҳои Қаратоғ, қисми поёнии Сирдарё ба Қазоқистон мансубанд. == Нигаред == Панҷ, Вахш, Амударё, Сирдарё, Зарафшон, Кофарниҳон, Аличур (дарёи Ғунд), Фондарё Искандар == Пайвандҳо == [1](пайванди дастнорас)

Source: original
Таҳмина (ном)

Таҳмина (форс. تهمینه‎ - ҷасур, диловар) - номи занонаи аз форсӣ пайдошуда ("номи модари паҳлавон"). Дар Осиёи миёна ва Эрон паҳн шудааст. == Дорандагони номи Таҳмина == Милонӣ, Таҳминаen (тав. 1960) - коргардон ва продюсери филм ва филмноманавис касбӣ мебошад. Дар шаҳри Табрез,Эрон таваллуд шудааст. Таҳмина, Анамen (тав. 1975) - нависанда, новелист ва колумнисти Бритониёӣ Бангладешӣ мебошад. Таҳмина Ниёзова (тав. 1989) - сарояндаи машҳури Тоҷикӣ. Таҳмина, Кӯҳистонӣen (тав. 1989) - варзишгари варзиши сабуки Афғонӣ. Таҳмина, Бегимen (тав. 1993) - ҳаками футболи Англисӣ, миллаташ ҳамчун Бенгалӣ қайд шудааст. Таҳмина Раҷабова (тав. 29 иёни соли 1982) - ҳунарпешаи синамои Тоҷикистон. == Нигаред боз == Номҳои тоҷикӣ

Source: original
Гулбаҳор Назирӣ

Гулбаҳор Назирӣ - иқтисодшинос, олим, доктори илмҳои иқтисод, вакили Маҷлиси намояндагони Маҷлиси Олии Ҷумҳурии Тоҷикистон даъвати V ва VI. == Зиндагинома == Гулбаҳор Назирӣ 19 сентябри соли 1970 дар шаҳри Хуҷанд таваллуд шудааст. Миллаташ тоҷик. Аз соли 1977 то соли 1987 дар мактаби миёнаи No 5 ба номи ҶШС Тоҷикистон таҳсил намудааст. Соли 1987 ба факултети забон ва адабиёти руси Донишкадаи омӯзгории шаҳри Ленинобод дохил шуда, онро соли 1992 бо дипломи аъло хатм намудааст. Солҳои 1992-1997 дар факултети иқтисоди ДДХ ба номи академик Б.Ғафуров таҳсил намуда, соҳиби ихтисоси иқтисодчӣ гардид. Аз соли 1992 то соли 2007 дар ДДХ ба номи Б.Ғафуров ва аз соли 2007 дар Донишгоҳи давлатии ҳуқуқ, бизнес ва сиёсати Тоҷикистон дар вазифаи омӯзгор, сармуаллима, дотсент ва декани факултет буд. Моҳи ноябри соли 2009 рисолаи номзадиашро дар Шӯрои диссертатсионии Институти тадқиқоти иқтисодии назди Вазорати савдо ва рушди иқтисод дифоъ намудааст. Докторанти Институти муаммоҳои бозории Академияи илмҳои Россия. Турсунова Гулбаҳор Назирҷоновна дар мавзӯи «Таърихи пайдоиш ва тараққиёти бозор ва муносибатҳои бозорӣ дар Осиёи Марказӣ» моҳи январи соли 2015 дар Шӯрои диссертатсионии назди ДДХБСТ рисолаи докториашро бо муваффақият дифоъ намуд. == Фаъолияти илмӣ == Ду монография, китобҳои дарсӣ ва зиёда аз 50 мақолаҳои илмии ӯ дар маҷаллаҳои ватанӣ ва хориҷӣ, аз ҷумла Россия, Эрон, Ҳиндустон нашр гардидааст. Турсунова Г.Н бо маърӯзаҳои илмӣ дар форумҳо ва конференсияҳои байналхалқӣ дар шаҳри Теҳрони давлати Исломии Эрон январи соли 2011, дар форуми якуми байналхалқӣ дар мавзӯи: «Региональные проблемы преобразования экономики: международное сотрудничество и межрегиональная интеграция», ки санаҳои 25 - 26 сентябри 2012 сол дар шаҳри Москва, дар Конвенти ҳафтуми байналхалқии Ассосиатсияи тадқиқотҳои байналхалқии Россия дар Институти давлатии муносибатҳои байналхалқӣ (VII Конвент РАМИ «Ресурсы модернизации: возможности и пределы международного контекста»: МГИМО), ки санаҳои 28 - 29 сентябри 2012 сол дар шаҳри Москва, дар форуми байналхалқӣ дар мавзӯи «Dynamics of Central Asia: Issues & Challenges (Осиёи Марказӣ: муаммоҳо ва имкониятҳо)», ки дар шаҳри Мумбайи мамлакати Ҳиндустон рӯзҳои 15 - 16 марти соли 2013, дар форуми чордаҳуми байналхалқӣ дар мавзӯи «Стратегическое планирование и развитие предприятий», ки дар шаҳри Москва рӯзҳои 9 - 10 апрели соли 2013, сентябри соли 2013 дар форуми дуюм ва моҳи октябри соли 2014 дар форуми сеюми байналхалқӣ дар Институти муаммоҳои бозорӣ АИ Россия шаҳри Москва ширкат варзид. Заҳматҳои Турсунова Г. Н. дар ҷодаи тарбияи мутахассисони лаёқатманд ва пешбурди корҳои илмӣ бо унвони Аълочии маорифи Ҷумҳурии Тоҷикистон ва Ифтихорномаи Вазорати маорифи Ҷумҳурии Тоҷикистон қадршиносӣ шудааст. Оиладор, соҳиби 4 фарзанд мебошад. Аз 1 марти соли 2015 вакили Маҷлиси намояндагони Маҷлиси Олии Ҷумҳурии Тоҷикистон, узви Кумита оид ба иқтисод ва молия интихоб шуда буд. 1 марти соли 2020 вакили Маҷлиси намояндагони Маҷлиси Олии Ҷумҳурии Тоҷикистон интихоб шудааст. == Нигаред низ == Вакили Маҷлиси намояндагони Маҷлиси Олии Ҷумҳурии Тоҷикистон

Source: original
Ёдгорӣ

«Ёдгорӣ», «ёддошт», «ёдгор» (форсӣ: يادگاري‎) ва дигар калимаҳои ҳаммонанд дар «Фарҳанги забони тоҷикӣ» ба маънои чизе ба хотира мондан, хотира гузоштан, асар монондан; ёдгор мондан нишона мондан, хотира боқӣ гузоштан омадааст. Ёдгорӣ мафҳумест, ки ифодакунандаи ашё, чиз, асар, хат, тасвир ва ё чизи дигареро барои хотира ба касе ё ба маҷмӯи одамон боқӣ гузоштан мебошад. Ёдгориҳо гуногунанд. Масалан, ёдгории зеҳнӣ: кори ҳамарӯза, эҷодиёт, муносибати байниҳамдигарӣ, бозӣ ва ғайраҳо. Ҳамаи ин зуҳурот тасодуфӣ набуда аз насл ба насл ба мерос гузашта дар мавриди мо ҳамчун ёдгорӣ шинохта мешавад. Ёдгорӣ сарчашмаест, роҷеъ ба зуҳуроти муайяни таърихӣ - фарҳангӣ маълумот медиҳад. Мероси фарҳангӣ дар ҳар шакли зоҳиршавӣ (адабиёт, санъати тасвирӣ, мусиқӣ, созҳои миллӣ, муҷассама, санъати меъморӣ, урфу одат ва анъанаҳои миллӣ ва ғайраҳо.) ҳамчун ёдгорӣ шинохта мешавад. Ёдгориҳои бостонӣ, меъморӣ, санъати тасвирӣ, ҳайкалтарошӣ, кандакорӣ ва ғайраҳо дар маҷмӯи мероси фарҳангӣ мақоми арзишманд доранд. Дар ин маврид ёдгориҳои табиат низ вуҷуд доранд, ки аз тарафи давлату ҳукумат ҳифз гардида мавриди истифодаи умум қарор мегиранд. Ин гуна ёдгориҳо маҳсули зуҳуротҳои физиологӣ ва биологии табиат мебошанд: ба монанди шаршараҳо, қуллаҳо, дарахтони кӯҳансол, кӯлҳо, ҷангалзорҳо, олами ҳайвоноту набототи нодир ва ғайраҳо. Ёдгориҳои фарҳангу таърих ва табиат сарчашмаи эътимодноки таърихианд, ки аз рўи онҳо гузаштаи ҷомеаи инсониро то пайдоиши хат ва минбаъд, инчунин эволютсияи Замин муайян намудан мумкин аст. Инчунин ба ёдгориҳо дохил мешаванд: Ёдгориҳoи ҷамъиятӣ Ёдгориҳои бостонӣ, Ёдгориҳои хусусӣ, Ёдгориҳои манқул, Ёдгориҳои ғайриманқул, Ёдгориҳои маҳаллӣ, Ёдгориҳои меъморӣ, Ёдгориҳои таъриху фарҳанг ва диг. == Нигаред == Ёдгориҳои бостонӣ ва меъмории Ҷумҳурии Тоҷикистон, Ёдгориҳои фарҳангии умумиҷаҳонии ЮНЕСКО дар Тоҷикистон Лавҳаи ёдгорӣ

Source: original
Фурудгоҳи шаҳре плошс

Фурудгоҳи шаҳри плошс (англ. Palacios Municipal Airport) - фурудгоҳи ҳамагона (умумӣ) бо Коди ИОТОи GLE аст, ки як бонди фуруди асфалт дорад, ва тӯли бонди он 1524 метр аст. Ин фурудгоҳ дар шаҳри полосис, тигзос кишвари Иёлоти Муттаҳидаи Амрико қарор дорад, ва дар баландии 4.3 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Иёлоти Муттаҳидаи Амрико == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Иёлоти Муттаҳидаи Амрико

Source: original
Хати калимавӣ (логография)

Хати калимавӣ (логография) - ин намуди хат бо тариқи калимаҳои ҷудогона ифода мешавад. Дар инҷо миқдори аломатҳо ба миқдори калимаҳо, аниқтараш, воҳидҳои семантики мустақили хабар баробар аст. Инчунин барои ифодаи як калима (воҳиди семантикӣ) як аломати муайян истифода мешавад. Хати калимавӣ дар асоси хати тасвирӣ тақрибан дар давраи ғуломдорӣ ба вуҷуд омада, тараққӣ кардааст. == Нигаред низ == Хат Хатти тасвирӣ == Адабиёт == Афсаҳов А., Қаҳҳоров Ҳ. Хат ва пайдоиши он. - Душанбе:Маориф, 1994. - С.32-34. Ахмедов Б., Юнусов А. Аз таърихи ихтирои хат.//Китобдор.- 2006. - No1.- С.17. Пиктография //Энсиклопедияи советии тоҷик. - Душанбе, 1984. - Ҷ.5.- С.509. Хат //Энсиклопедияи советии тоҷик. - Душанбе, 1987.- Ҷ.7. - С. 613-619 Коғаз //Энсиклопедияи советии тоҷик. - Душанбе,1981. - Ҷ.З.- С. 498. Ахмедов Б. Китоб ва пайдоиши он. // Китобдор. - 2007.- No1. - С.34-35. Матншиносӣ //Энсиклопедияи советии тоҷик. - Душанбе,1983. - Ҷ.4.- С.268. Манбаъшиносӣ //Энсиклопедияи советии тоҷик. - Душанбе, 1983. - Ҷ.4.- С. 177-178. == Адабиёт == Энциклопедияи Советии Тоҷик : [дар 8 ҷ.] / сармуҳаррир А. С. Сайфуллоев. - Д. : СИЭСТ, 1978-1988.

Source: original
Фурудгоҳи кусому

Фурудгоҳи кусому (англ. Kuusamo Airport) (маҳаллӣ: Kuusamon lentoasema) - фурудгоҳи ҳамагона (умумӣ) мусофирбарӣ бо Коди ИОТОи KAO аст, ки як бонди фуруди асфалт дорад, ва тӯли бонди он 2500 метр аст. Ин фурудгоҳ дар кишвари Финланд қарор дорад, ва дар баландии 264 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Финланд == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.)

Source: original
Изопрениҳо

Изопрениҳо - синфи калони пайвастҳои табиӣ, ки дар андомгон аз асиди мевалонат ҳосил мешаванд. Асиди мевалонат дар микросомаҳои ҳуҷайраҳо ба «ҷузъҳои панҷкарбона»-и сохторашон шабеҳ ба изопрен табдил меёбад. Синтези биологии изопрениҳо раванди пайвастшавии мураттаб (конденсатсия)-и ин гуна воҳидҳои панҷкарбона дар занҷири дарозиаш гуногун мебошад. Дучандшавӣ, занҷирнокӣ, оксидшавӣ, барқароршавӣ ва гурӯҳбандии чунин занҷирҳо боиси гуногунии сохтори изопрениҳо мегардад. Ба изопрениҳо стеринҳо, терпенҳо, стероидҳо, каратоноидҳо, ксантофилҳо, ҳамчунин полиизопреноиҳо - каучуки табиӣ ва гуттаперча мансубанд. Баъзе изопрениҳо аҳаммияти зиёди биологӣ доранд, масалан ҳормонҳои ҳайвонот, рустанӣ ва мавҷудоти дараҷаи паст, баъзе витаминҳо, антибиотикҳо, аттарактанҳо ва ғайра. == Адабиёт == Изопрениҳо // Замин - Илля. - Д. : СИЭМТ, 2018. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 7). - ISBN 978-99947-33-89-9.

Source: original
Амнияти байналмилалӣ

Амнияти байналмилалӣ - низом ва услуби муносибатҳои байналмилалӣ, ки шомили суботи бомароми рушди иқтисодӣ, сиёсӣ ва дигар муносибатҳои байни давлатҳо буда, ба рафъи таҳдидҳои таҷовузи беруна, таъмини ҳамзистии осоиштаи давлатҳо дар пояи баробарҳуқуқӣ, истиқрори истиқлоли миллӣ, соҳибихтиёрӣ ва мустақилияти комили халқҳо асос меёбад. Фароҳам овардани чунин шароити мусоид яке аз вазифаҳои умда ва муҳиму пурмасъули ҳар як давлат буда, дар ҳуқуқи байналхалқии муосир, аз ҷумла дар Оинномаи СММ ифода ёфтааст. Пас аз Ҷанги дуюми ҷаҳонӣ (1939-45) бар асари қувват гирифтани таҳдид ва хатари ҷанги ҷаҳонии атомӣ ва термоядроӣ мубориза ва талошҳо барои таҳкими сулҳ ва таъмини амнияти халқҳо таъхирнопазир гардиданд. Ин талошҳову муборизаҳо тамоми халқи ҷаҳонро фаро гирифта, ба ташкили системаи томи давлатҳои мустақили Осиё, Африка ва Америкаи Лотинӣ оварда расонданд. Санадҳои таърихии ҷаласаҳои машваратии байналхалқӣ шоҳиди онанд, ки мубориза барои амнияти байналмилалӣ, халъи силоҳ (яроқпартоӣ), истиқлоли миллӣ, ҳамкорӣ ва сулҳ ҳақиқатан хусусияти умумиҷаҳонӣ ва умумихалқӣ пайдо кардаанд. Воситаҳои асосиву умдаи таъмини амнияти байналмилалӣ мушоҳидаҳои дуҷониба, бароҳандозии бехатарии тарафайн, муттаҳид сохтани давлатҳо дар иттиҳодҳои бисёрҷанба, тааҳҳуди ташкилотҳои байналмилалии умумиҷаҳонӣ, демократикунонии ҷомеа, демилитаризатсия ва гуманизатсияи тартиби сиёсии байналмилалӣ, истиқрори авлавияти (муқаддамӣ, афзалиятнокӣ) ҳуқуқӣ дар муносибатҳои байналмилалӣ мебошанд. Мутаносибан аз доираи зуҳур сатҳҳои зерини амният фарқ карда мешаванд: миллӣ минтақавӣ глобалӣ - умумӣ. == Сарчашма == А - Асос. - Д. : СИЭМТ, 2011. - 608 с. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Рамзи Китоб дар шаҳри Панҷакент

«Рамзи китоб» дар шаҳри Панҷакент ба ифтихори баргузории Озмуни ҷумҳуриявии «Фурӯғи субҳи доноӣ китоб аст» гузошта шудааст, ки тайи чанд сол инҷониб бо ташаббуси маорифпарваронаи Асосгузори сулҳу ваҳдати миллӣ, Пешвои миллат, Президенти Ҷумҳурии Тоҷикистон муҳтарам Эмомалӣ Раҳмон миёни қишрҳои ҷомеа баргузор гардидаву ба озмуни миллӣ табдил ёфтааст. == Сохтмон == Cоли 2021 дар маркази шаҳри Панҷакенти вилояти Суғд муҷассамаи «Рамзи китоб» бо баландии 14 метр бунёд шуд. «Рамзи Китоб» бо баландии 14 метр дар маркази шаҳри Панҷакент қомат хоҳад афрохт. Ҳалқаи давраи поёнии деворпоя - 20 метр, ҳалқаи поёнӣ - 5,5 метр ва давраи болоӣ - 4 метрро ташкил медиҳад. Он аз 5 сутунпоя - ишора ба номи қадимии Панҷакент, яъне шумораи «панҷ» ва «кат» аз забони суғдӣ - деҳа иборат мебошад. Дар ин сутунпояҳо нақшу нигор ва унсурҳои миллӣ ифода ёфтаанд. Дар болои сутунпоя давраи электронӣ ҷойгир аст, ки дар он мисраъҳо аз ашъори шоирони классик ва муосири тоҷик ҳамчун сатри равон мунтазам пахш мегарданд. Аз болои давраи электронӣ кураи Замин бо ифодаи харитаи Тоҷикистон ва дар кунҷи чап номи Панҷакент омадааст. Дар атрофи кураи Замини тасвирёфта хомаву ранг ва китоби кушода нишон дода шудаанд. Дар китоб мисраъҳо аз ашъори сардафтари адабиёти классикии форсу тоҷик, Одамушшуаро, устоди шоирон - Абуабдуллоҳи Рӯдакӣ ҳаккокӣ шудаанд. Атрофи «Рамзи китоб» бо гулу буттаҳои ҳамешасабз оро ёфтаанд. Мақомоти иҷроияи ҳокимияти давлатии шаҳри Панҷакент тасмим гирифт, ки баъд аз бунёд гардидани ин муҷассама атрофи онро ҳамеша сабзпӯш нигоҳ дорад, зеро он гувоҳи сарсабзию хуррамии Ватани мост. Рамзро дар шабонгоҳ чароғҳои рахшон равшан менамоянд. == Ҳадафи бунёд == Мақомоти иҷроияи ҳокимияти давлатии шаҳри Панҷакент лоиҳаи «Рамзи китоб»-ро бо мақсади такмилдиҳӣ ва эҳтиром ба ҳар фарди истиқоматкунандаи ин макони бузург барои баррасии сокинони шарафманди шаҳри Панҷакент ва дигарон тавассути сомонаи интернетӣ пешниҳод намуда буд. «Рамзи китоб» ба ифтихори баргузории Озмуни ҷумҳуриявии «Фурӯғи субҳи доноӣ китоб аст» гузошта мешавад, ки тайи ду сол аст бо ташаббуси маорифпарваронаи Асосгузори сулҳу ваҳдати миллӣ, Пешвои миллат, Президенти Ҷумҳурии Тоҷикистон муҳтарам Эмомалӣ Раҳмон миёни қишрҳои ҷомеа баргузор гардидаву ба озмуни миллӣ табдил ёфтааст. Китоб - манбаи дониш буда, бузургон ва донишмандони гузаштаи мо онро яке аз беҳтарин арзишҳои зиндагӣ дониста, «аниси кунҷи танҳоӣ...,» пиндоштаанд. Китоб дар зиндагӣ ва ҳастии инсон нақши муҳим мебозад ва бе китоб дунёи инсон торику ақл тира аст. Инчунин ташаббусҳои амалигардидаи Президенти Ҷумҳурии Тоҷикистон муҳтарам Эмомалӣ Раҳмон оид ба бунёди китобхонаҳо, нашри осори гузаштагон, шароити мусоид барои ҷавонони эҷодкор ва тарғиби китобхонӣ ҳар сокини мамлакатро нисбат ба хондани китоб бетафовут намегузорад.

Source: original
Гурзивон

Гурзивон, Курзувон, Қурзумон, Ҷурзувон - яке аз шаҳрҳои асримиёнагии Гузгонон, ки миёни Толиқон ва Марврӯд дар марзи Ғур қарор дошт. Дар сиккаҳои Сомониён, ки макони зарбзаниашон Гурзивон аст, номи ш. Ҷурзуқон сабт шудааст. Дар асри 10 Гурзивон қароргоҳи тобистонаи сулолаи дастнишондаи Сомониён- Фариғуниён буд ва маҳаллаҳои зиёдеро дар кӯҳистон фаро мегирифт. Ба қавли Ёқути Ҳамавӣ Гурзивон шаҳри обод ва аҳолиаш сарватманд буданд. Гурзивон аз ду ҷониб дар миёни кӯҳистон қарор дошт ва ин ҷиҳат ба Макка монанд буд. Иқлимаш барои боғу токдорӣ мусоид буд. Дар асри 11 Гурзивон дар якманзилии ш. Яҳудия (баъдан Маймана) ва чорманзилии Шопургон қарор дошт. Дар аҳди ҳукмронии Муҳаммад Хоразмшоҳ Гурзивон сиккахонаи худро дошт. Гурзивон дар асри 17 дар шарқ бо Сон, Чаҳоряк, Ғур, Ғарҷистон, дар шимолу шарқ бо Алмор, Қайсар ва Маймана ҳамсарҳад буд. Дар қӯҳистони Гурзивон се чашма: Бибӣ, Пуличироғ ва Хоб, як мавзеи шикор - Нахҷир ва қалъаи Дараи Занг вуҷуд дошт. Аз асри 18 Гурзивон хароб шуда, дар ҷои он баъдан ш. Пуличироғ бунёд ёфт. Ба қавли В. В. Бартолд харобаҳои Гурзивон дар болооби дарёи Оби Маймана қарор дорад. Ба қавли Гурзивон Лестренҷ шояд харобаҳои Гурзивон дар атрофи қалъаи Волӣ қарор дошта бошад. == Адабиёт == Гурзивон / С. Ҳусайнов // Вичлас - Гӯянда. - Д. : СИЭМТ, 2015. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 4). - ISBN 978-99947-33-77-4.

Source: original
Базми хоса

Базми хоса - маҳфиле, ки дар манзили шоҳон, амалдорон. ҳокимон ва шахсони мансабдор баргузор мешуд. Дар он як гурӯҳи махсуси ҳунарии созандагону рақскунандагон даъват мешуданд, ки аз 6 - 7 нафар иборат буданд. Ҳайати чунин гурӯҳи ҳунарӣ аз дойрадастон, дуторнавоз, рубобнавоз, ғиҷҷакнавоз, найнавоз, танбӯрнавоз, сатонавоз, нақоранавоз ва қобузнавоз иборат буд (теъдоди навозандагон вобаста ба маҳфил буд). Баъзан ба ҳавои ансамбл раққос ҳунарнамоӣ мекард. Се найчӣ, ду дойрадаст ва раққос мавригихонӣ низ мекарданд. == Нигаред низ == Базм Базми меҳмонхонагӣ Базми дойрахабар Базми карнаю сурнай == Адабиёт == Амонов Р. Очерки эҷодиёти даҳанакии Кӯлоб (Дар асоси материалҳои фолклори Сари Хосор). - Д., 1963; Зеҳниева Ф. Сурудҳои маросими тӯи тоҷикон. - Д., 1978; Андреев М. С. По этнологии Афганистана. Долина Панджшир (Материалы из поездки в Афганистан в 1926 году). - Ташкент, 1927; Рахмони Р. Простонародная литература современного Афганистана (Устная авторская поэзия на языке дари), част 1 - 2. - М., 1994; Нурджанов Н. Театральная и музыкальная жизнь столици государства Саманидов. - Д., 2001; ҳамон муалл., Традиционный театр таджиков. Т. 1 - 2. - Д., 2002. == Адабиёт == Энциклопедияи Советии Тоҷик : [дар 8 ҷ.] / сармуҳаррир А. С. Сайфуллоев. - Д. : СИЭСТ, 1978-1988.

Source: original
Бакелит

Бакелит (аз номи ихтироъкори он - кимиёдони белгиягию амрикоӣ Лео Бикеланд) - номи собиқи зифтҳои фенолформалдегид ва масолеҳи дар асоси онҳо тайёркардашуда. Зифтҳои мазкур дар натиҷаи таъсири фенол ба алдегиди формиат (якҷо бо катализаторҳои ишқор) ҳосил мешаванд. == Сарчашма == Бакелит // Асос - Боз. - Д. : СИЭМТ, 2013. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4. == Пайвандҳо == Музей бакелита(англ.)(олмонӣ) Завод Карболит, история. Бойгонӣ шудааст 31 марти 2016 сол.(рус.)

Source: original
Зебуннисо Рустамова

Зебинисо Рустамова (Рустамова Зебинисо Сангиновна; 29 январи1955, Душанбе, ҶШС Тоҷикистон) - ифтихори варзиши тоҷик аз рӯи тирпаронӣ аз камон, устоди дараҷаи байналхалқии варзиш, довари хизматнишондодаи Ҷумҳурии Тоҷикистон, дорандаи ҷоизаи биринҷии Бозиҳои XXI олимпӣ (17 июл - 1 августи соли 1976, Монреал). == Зиндагинома == Зебинисо Сангиновна Рустамова, 29 январи соли 1955 дар шаҳри Душанбе таваллуд шудааст. Имрӯз шаҳрванди ду давлати мустақил Тоҷикистон ва Русия мебошад. == Зебинисо дар варзиш == Аз бародари худ Ҳомидҷон ва тағояш Абдуқодир Зебуниссо фаҳмид, ки дар майдони «Динамо» шуъбаи нави варзиши - тирпарони аз камон ифтитоҳ ёфтааст. Духтар қарор дод, ки қувваи худро санҷад, зеро тамошои он дар майдони футбол, ки дар он беҳтарин аз беҳтаринҳои ҷумҳури машқ мекарданд, мафтун сохта буд. Нишонаҳои равшан, ки ба он тирҳои тез мехалиданд, диққати ӯро ҷалб намуданд. Мусобиқаҳои аввалин дар шаҳри Тула гузашта, ба рӯи Зебинисо дар варзиши калон роҳ кушод. Баҳор дар мусобиқаҳои умумииттифоқии тирпаронони ҷамъияти «Динамо», ки дар Сухуми баргузор гардид, ӯ меъёри Устоди варзиши ИҶШС-ро иҷро кард. Дар мусобиқаи мамлакат, ки дар Кишинёв аз рӯи тирпарони аз камон мегузашт, дар масофаи 50 метр Зебинисо ҷоизаи нуқраро ба даст овард, дар масофаи 70 метр бошад, дар муборизаи шадид медали тилоро соҳиб шуд. Дар Алушта ҳамаи тирҳои ӯ ба маркази доира расиданд. Дар машқи М-2 ӯ 2233 хол гирифт, шумораи холҳо аз меъёри Устоди варзиши дараҷаи байналхалқӣ болотар рафт. Ширкат дар Бозиҳои XXI олимпӣ дар соли 1976 дар Монреал (Канада) ба ӯ ҷоизаи биринҷиро дод. Ҳоло ӯ таблиғотчии фаъоли на танҳо варзиш, балки ҳаракати олимпӣ дар Ҷумҳурии Тоҷикистон маҳсуб мегардад. Фаъолияти корӣ Солҳои 1986-1992 ҷонишини Раиси Кумитаи давлатии тарбияи ҷисмонӣ ва варзиши ҶШС Тоҷикистон, солҳои 1992-1995 Раиси Кумитаи давлатии тарбияи ҷисмонӣ ва варзиши Ҷумҳурии Тоҷикистон, аз соли 1992 то соли 2000 ноиб-президенти Кумитаи олимпии Ҷумҳурии Тоҷикистон шуда кор кардааст. == Адабиёт == Зебинисо Рустамова: Ба камон ҳама синну сол мутеъ аст - Pressa.TJ Бойгонӣ шудааст 4 Декабри 2011 сол. Камонвари тоҷик - мураббии тим дар Эрон - BBC Тоҷикӣ == Пайвандҳо == Гуфтугӯи ихтисосӣ бо Зебуннисо Рустамова (Радиои Озодӣ)

Source: original
Киштии таълимӣ

Киштии таълимӣ - киштиест, ки барои таълими донишҷӯён ҳамчун маллоҳ истифода мешавад. Ин истилоҳ асосан барои тавсифи киштиҳое истифода мешавад, ки аз ҷониби флотҳо барои таълими афсарони оянда истифода мешаванд. Аслан ду намуд вуҷуд дорад: онҳое, ки барои омӯзиш дар баҳр истифода мешаванд ва блокшивҳои кӯҳна барои ҷойгир кардани синфхонаҳо истифода мешуданд. Тавре ки бо қабули киштиҳо ё киштиҳои манзилӣ, ки аксар вақт киштиҳои ҷангӣ дар асри 19 буданд, вақте ки дар китобҳои худ кормандони соҳилии як истгоҳи баҳриро мебурданд (чунон ки тибқи қисми 87 Санади интизоми баҳрӣ 1866 ( 29 & 30 Vict. c. 109), [1] танҳо ба шахсони мансабдори идораи шоҳона татбиқ мешуданд. Нерӯҳои баҳрӣ, ки дар китобҳои киштии ҳарбӣ ҷойгир шудаанд), ки одатан бо иншооти соҳилӣ, ки ба сифати фрегатҳои сангин ба истифода дода шудаанд, иваз карда мешуданд, аксари "Киштиҳои таълимӣ" -и Корпуси кадетҳои баҳрии Бритониё, масалан, иншооти соҳилӣ мебошанд (гарчанде ки корпус инчунин киштиҳои таълимии шинокунанда дорад, аз ҷумла TS Royalist). Ҷанбаи амалие, ки тавассути омӯзиши бодбон пешбинӣ шудааст, инчунин ҳамчун платформа барои ҳама чиз аз семестрҳо дар баҳр барои донишҷӯёни уқёнусшиносӣ ва биология то ташаккули хислат барои ҷавонон истифода шудааст. == Эзоҳ == Герхард Экхардт: Хадамоти махфии ширкатҳои мактабҳои олмонӣ. Ҳуҷҷат, Бремен (Hauschild) 1981. ISBN 3-920699-37-8

Source: original